Mis mulle raamatupidajate juures meeldib - kui sa neile helistad ja ütled, "ma pean teile rohkem maksma" või "ma pean teile vähem maksma", vahet pole. Neile on tähtis, et summa oleks õige ja nad ei erutu seetõttu, et õige summa on neile ebasoodsam kui vale summa. Kui mina ütlen neile rahulikult, et arve on valesti  koostatud, ja et teeme arve ümber, siis nad teevad arve rahulikult ümber ja ei lase end üldse morjendada sellest, et nende firma sellega mõned tuhanded kaotab. Või võidab. Nende asi on rahaga täpselt ja õigesti ümber käia ja nad saavad aru, et kõige parem on selle juures mitte emotsionaalseks minna.  Firmajuhtidega on natuke teine lugu. Firmajuht ikka kaalutleb, kas talle on kasulik viga parandada või ei. Raamatupidaja arvab, et viga tuleb igal juhul parandada.